**Dua Lipa** (\* 22. august 1995, Westminster, Londýn, Anglicko) je anglická speváčka, skladateľka a modelka s mezzosopránovým hlasom, známa svojím diskopopovým zvukom. Keď mala 14 rokov, začala svoju hudobnú kariéru pridávaním cover verzií piesní na YouTube. V roku 2015 podpísala zmluvu s Warner Music Group a následne vydala svoj prvý singel. 

V januári 2017 získala EBBA Public Choice Award. 2. júna 2017 vydala po sebe pomenovaný debutový štúdiový album, ktorý sa umiestnil na 3. priečke UK Albums Chart a vyšlo z neho 7 singlov, vrátane dvoch top 10 britských singlov „Be the One" a „IDGAF". „New Rules" v Británii obsadil prvú priečku a šiestu v Spojených štátoch. Vo februári 2018 získala Brit Award pre najlepšiu britskú speváčku a britský objav roka. 

Singel z roku 2018, „One Kiss", na ktorom spolupracovala s Calvinom Harrisom, obsadil prvé miesto britského singlového rebríčka. Stal sa tiež najdlhšie pôsobiacim singlom číslo jeden ženskej umelkyne v roku 2018. Získala zaň Brit Award 2019 v kategórii pieseň roka. V roku 2019 získala cenu Grammy pre najlepšieho nováčika a pieseň „Electricity" v spolupráci so Silk City získala cenu Grammy za najlepšiu tanečnú nahrávku. Druhý štúdiový album *Future Nostalgia* (2020) získal ohlas u kritikov a bol nominovaný v šiestich kategóriách cien Grammy, vrátane albumu roka, nahrávky roka a piesne roka. Stal sa jej prvým britským albumom číslo jeden so štyrmi top 10 singlami, vrátane „Physical" a „Break My Heart". Skladba „Don't Start Now" vyvrcholila na druhom mieste vo Veľkej Británii a v USA na štvrtom mieste Hot 100-year-ender chart. Singel „Levitating" sa umiestnil v prvej päťke v USA a Veľkej Británii. 9. novembra 2023 vydala nový singel Houdini a avizuje ním nový album. 15. februára 2024 vydala nový singel Training Season. 3. mája 2024 vydá svoj 3. štúdiový album Radical Optimism. 

Lipa získala niekoľko ocenení, vrátane troch cien Grammy, troch Brit Awards, dvoch MTV Europe Music Awards, jednej MTV Video Music Award a American Music Award. V roku 2020 *Billboard* ocenil Lipu cenou Powerhouse Award, ktorá sa udeľuje za dominovanie v príslušnom roku prostredníctvom streamovania, predaja a rádia. V roku 2021 bola Dua zaradená do zoznamu *Time*'s budúcich 100 najvplyvnejších ľudí sveta.

Raný život
----------

Dua Lipa sa narodila v Londýne v Anglicku ako najstaršie dieťa kosovských Albáncov Anesy (rod. Rexha) a Dukagjina Lipu z Prištiny vo FR Juhoslávii (dnešné Kosovo). Jej rodina má moslimských predkov. Cez svoju babku z matkinej strany je bosnianskeho pôvodu. Jej pôvod sa dá vystopovať až do mesta Peja v dnešnom Kosove. Má sestru menom Rina a brata menom Gjin. Lipu hudobne inšpiroval jej otec, ktorý bol hlavným spevákom a gitaristom kosovskej rockovej kapely Oda. Venoval sa hudbe aj doma, kde písal piesne pre seba ale aj pre umelcov ako sú David Bowie, Bob Dylan, Radiohead, Sting, The Police and Stereophonics. Lipa začala spievať ako päťročná.

Vyrastala vo West Hampstead v Londýne. Navštevovala Fitzjohnovu základnú školu, kde chodila aj na hodiny violončela. Keď sa zúčastnila konkurzu do školského zboru, učiteľka jej povedala, že „nevie spievať". Ako deväťročná začala chodiť na víkendové hodiny spevu do Sylvia Young Theatre School. Lipa sa s rodinou presťahovala do Prištiny po vyhlásení nezávislosti Kosova v roku 2008. Tam sa lepšie naučila albánsky jazyk a zvážila hudobnú kariéru.

Lipa sa ako 15-ročná presťahovala späť do Londýna. Na Parliament Hill School absolvovala A-úroveň a potom opäť nastúpila do Sylvia Young Theatre School. Nahrala svoje vlastné piesne na SoundCloud a na YouTube začala zverejňovať videá, kde spievala skladby ako „If I Ain't Got You" (2004) od Alicie Keys a „Beautiful" (2002) od Christiny Aguilery. Robila modelku pre Topshop a podpísala zmluvu s modelingovou agentúrou, aby jej pomohla získať rolu „speváčky" v reklame ITV na *X Factor* z roku 2013, v ktorej zaspievala pieseň „Lost in Music" (1979). Získala producenta a manažéra.

Napísala pieseň „Hotter Than Hell" a v roku 2014 podpísala zmluvu s vydavateľstvom Warner Bros. Records. Jej prvý singel „New Love" bol vydaný koncom augusta a získal pozitívne recenzie. Porovnávali ho s piesňami Joss Stone a Lady Gaga. V októbri 2015 vydala skladbu „Be the One".

Kariéra
-------

### 2013 – 2018: Začiatky kariéry a album *Dua Lipa*

V roku 2013 podpísala zmluvu so spoločnosťou Tap Management, ktorú riadili Ben Mawson a Ed Millett, pričom pracovala ako čašníčka v koktailovom bare. Lipu predstavil Mawsonovi jej právnik, ktorý ju odradil od podpísania ďalšej vydavateľskej zmluvy, ktorá jej bola ponúknutá. Následne jej ponúkli mesačný plat, aby mohla opustiť prácu a sústrediť sa na nahrávanie hudby. Počas jedného zo stretnutí v roku 2014 napísala pieseň „Hotter than Hell", ktorá nakoniec viedla k podpísaniu nahrávacej zmluvy s vydavateľstvom Warner Bros. Records. Millett spätne povedal: „*Dua bola skutočne bystrá –podpísala zmluvu s Warnerom Bros. čiastočne preto, že nemali veľkú ženskú popovú umelkyňu a jednu potrebovali. Skutočne ju chceli, takže sa od prvého dňa sústredila na tím.*" V auguste 2015 vydala prvý singel „New Love", ktorý produkovali Emile Haynie a Andrew Wyatt. Jej druhý singel „Be the One" bol vydaný v októbri 2015 a zožal európsky úspech – dosiahol prvé miesto v Belgicku, Poľsku a na Slovensku. Medzi prvými sa umiestnil vo viac ako jedenástich európskych krajinách. V Austrálii a na Novom Zélande sa pieseň stala úspešnou v rádiách a dosiahla číslo 6. V novembri 2015 bola oznámená ako jeden z hudobníkov na dlhom zozname BBC Sound of... 2016. Jej prvé turné po Spojenom kráľovstve a Európe sa začalo v januári 2016 a skončilo sa v novembri 2016.

Lipa v roku 2016
18. februára 2016 vydala Lipa svoj tretí singel „Last Dance", po ktorom 6. mája nasledoval „Hotter than Hell", ktorý zaznamenal úspech najmä v Spojenom kráľovstve, kde dosiahol 15. miesto. 26. augusta bol vydaný jej piaty singel „Blow Your Mind (Mwah)", ktorý obsadil 30. priečku v Spojenom kráľovstve. Stal sa jej prvým vstupom do amerického *Billboard* Hot 100 s debutom na čísle 72. Pieseň sa tiež umiestnila na prvom mieste v hitparáde *Billboard* Dance Club Songs a dostala sa na 23. miesto v rebríčku *Billboard* Mainstream Top 40. Lipa spolupracovala na singli Seana Paula „No Lie" vydanom v novembri 2016, ktorý sa v Spojenom kráľovstve dostal na desiate miesto. Nasledujúci mesiac časopis *The Fader* uviedol dokument o Lipe s názvom *See in Blue*. V januári 2017 získala cenu EBBA Public Choice Award a vydala singel „Scared to Be Lonely", na ktorom spolupracovala s Martinom Garrixom a v Spojenom kráľovstve dosiahol priečku 14. V máji 2017 účinkovala pri príležitosti výročia indonézskej televíznej stanice SCTV na hudobných cenách SCTV, kde vyhrala v kategórii mladá a nádejná medzinárodná umelkyňa.

Debutový štúdiový album, ktorý pomenovala po sebe, vyšiel 2. júna 2017. Šiesty singel „New Rules", ktorý vyšiel v nasledujúcom mesiaci, sa stal speváčkinou prvou skladbou č. 1 v Spojenom kráľovstve. Stala sa tak prvou sólovou umelkyňou, ktorá dosiahla vrchol v UK od Adelinej piesne „Hello" z roku 2015. Jej doposiaľ najpredávanejší singel sa umiestnil v prvej desiatke aj ďalších krajín, vrátane druhej priečky v Austrálii, šiestej v USA a siedmej v Kanade. Lipa vystúpila na júnovom festivale Glastonbury. Nasledujúci mesiac vystúpila na indonézskom hudobnom festivale We the Fest v Jakarte. V októbri účinkovala v šou stanice BBC, *Later... with Jools Holland*. V decembri ju Spotify označilo za najstreamovanejšiu ženu roku 2017 v UK. V roku 2017 sa v britskej top 10 umiestnila so štyrmi singlami, a to s piesňami „Be the One", „New Rules", „No Lie" a „Bridge over Troubled Water", charitatívnym singlom pre rodiny obetí požiaru Grenfell Tower v Londýne.

Lipa v Hollywood Palladium vo februári 2018
V januári 2018 získala nominácie na Brit Awards v piatich kategóriách, čo bolo viac ako ktorýkoľvek iný umelec v danom roku dosiahol. Bola nominovaná na britský album roka MasterCard za nahrávku *Dua Lipa*, britský singel roka a britské video roka za „New Rules", britskú sólovú umelkyňu a britský prielom, pričom posledné dve kategórie aj vyhrala. Bolo to prvýkrát, čo žena získala päť nominácií. Vystúpila na odovzdávaní cien 21. februára v londýnskej O2 Arene.

Speváčka spolupracovala s americkým DJ-om Whethanom na piesni „High" pre soundtrack k filmu *Päťdesiat odtieňov slobody* (*Fifty Shades Freed*), ktorý vyšiel vo februári 2018. Na novom materiáli pre svoj druhý album začala pracovať v marci 2018. 6. apríla Lipa a Calvin Harris vydali singel „One Kiss", ktorý sa 20. apríla umiestnil na poprednom mieste v britskom rebríčku singlov, a stal sa tak druhým speváčkiným singlom č.1; Lipa naspievala vokály a je považovaná aj za skladateľku. Singel sa stal najpredávanejšou piesňou vo Veľkej Británii roku 2018 a trónil na prvom mieste v rebríčku osem týždňov. 26. mája vystúpila na otváracom ceremoniáli finále Ligy majstrov UEFA 2018 v Kyjeve. Bolo oznámené, že vydá spolupráce s ďalšími umelcami, ktoré vyjdú neskôr v roku 2018; napríklad s Markom Ronsonom a novovzniknutým superduom hudobníka Dipla – Silk City. Ronson neskôr potvrdil, že názov piesne bude „Electricity". Pieseň bola vydaná 9. septembra. Lipa sa predstavila aj v piesni „If Only", ktorá bola vydaná na šestnástom štúdiovom albume talianskeho speváka Andrea Bocelliho, Sì.

Lipa vystúpila v septembri na Veľkej cene Singapuru F1. V tom istom mesiaci podporila nový elektrický automobil britskej značky Jaguar, I-PACE. Značka vytvorila remix speváčkinej piesne „Want To" a spustila službu, kde si fanúšikovia mohli vytvoriť vlastnú verziu piesne Dua Lipa x Jaguar na webovej stránke Join the Pace na základe vlastného jazdného správania alebo hudby, ktorú počúvajú, a zdieľať ju mohli na sociálnych sieťach. Podľa speváčkinho tímu Jaguar a Lipa vytvorili svetový rekord v „naj remixovanejšej skladbe vôbec". V októbri vydala nahrávku *Dua Lipa: The Complete Edition*, rozšírenú verziu svojho debutového albumu, ktorá obsahuje tri nové piesne vrátane spomínanej „Want To" a jej predchádzajúce spolupráce s inými umelcami. To zahŕňa aj spoluprácu s juhokórejskou dievčenskou skupinou Blackpink s názvom „Kiss and Make Up".

### 2019 – súčasnosť: *Future Nostalgia*

Lipa faces forward with her hands at her shouldersLipa na American Music Awards 2019
V januári 2019 vydala singel „Swan Song" ako súčasť soundtracku k filmu *Alita: Battle Angel* z roku 2019. V tom istom mesiaci uviedla, že predchádzajúci rok strávila prácou na svojom druhom štúdiovom albume. Povedala, že zvuk albumu bude „nostalgickou" popovou nahrávkou, ktorá „vyvoláva pocit hodiny tanca"  V auguste 2019 uzavrela partnerstvo so značkou Yves Saint Laurent a prišla na trh s vôňou Libre.

Po vydaní hlavného singla „Don't Start Now" bol v decembri 2019 ohlásený druhý štúdiový album s názvom *Future Nostalgia* a sprievodné turné. „Don't Start Now" vyvrcholil na druhom mieste v britskom singlovom rebríčku a v americkom *Billboard* Hot 100. Taktiež vyvrcholil na prvom mieste v americkom rebríčku *Billboard* Mainstream Top 40. Speváčkin druhý singel pred vydaním albumu bola skladba „Physical". Vyšla 30. januára 2020 a videoklip bol vydaný o deň neskôr. Skladba „Physical" debutovala na 60. mieste v americkom *Billboard* Hot 100. Album *Future Nostalgia* bol vydaný 27. marca s rozsiahlym ohlasom u kritikov. 25. marca vyšiel tretí singel albumu, „Break My Heart". Album debutoval na druhom mieste v Official UK Albums Chart, s 5550 kópiami za albumom od kapely 5 Seconds of Summer – *Calm*. Album *Future Nostalgia* vyvrcholil na prvom mieste v hitparáde Official UK Albums Chart nasledujúci týždeň v apríli 2020, zatiaľ čo štyri zo singlov sa dostali do prvej desiatky Official Singles Chart. V čase vydania albumu sa Lipa stala prvou britskou umelkyňou od čias Very Lynnovej (1952), ktorá mala tri top-10 single v jednom kalendárnom roku. Lipa tento rekord nakoniec prekonala singlom „Levitating", ktorý tiež vyvrcholil v prvej desiatke rebríčka *Billboard* Hot 100 a stal sa celkovo jej tretím top-10 singlom v USA. Videoklip k piesni „Physical" bol nominovaný na cenu Best Art Director na udeľovaní hudobných cien Berlin Music Video Awards v roku 2020. Umeleckou režisérkou videoklipu je Anna Colomer Noguéová.

11. augusta 2020 bola vymenovaná za globálnu veľvyslankyňu francúzskej značky minerálnych vôd Évian. Lipa to oznámila na sociálnych sieťach, kde uviedla, že „bolo mi cťou" pracovať so značkou. 13. augusta vydala remix k piesni „Levitating", na ktorom sa predstavili americké umelkyne Madonna a Missy Elliottová. Slúžil ako hlavný singel z *Club Future Nostalgia*, remixovej zbierky skladieb albumu *Future Nostalgia* od The Blessed Madonna a Marka Ronsona, ktorá vyšla 28. augusta.

2. októbra 2020 vydala Lipa druhý remix skladby „Levitating", v spolupráci s americkým rapperom DaBaby; v ten istý deň zverejnila aj videoklip. 14. októbra 2020 boli Dua a belgická speváčka Angèle vyfotografované na pľaci pri natáčaní videoklipu. Neskôr v mesiaci speváčky oznámili vydanie spolupráce „Fever", ktorá bola vydaná 30. októbra 2020. Je súčasťou francúzskeho vydania albumu *Future Nostalgia*. Lipa bola uvedená v piesni „Prisoner", ktorá je singlom zo siedmeho štúdiového albumu Miley Cyrusovej, *Plastic Hearts*. Singel vyšiel 19. novembra 2020 spolu s videoklipom. V novembri bolo oznámené, že Lipa bude 19. decembra hudobným hosťom v *Saturday Night Live*. 27. novembra vystúpila na online koncerte s názvom Studio 2054, kde zaspievala rôzne piesne z *Future Nostalgia*, novú nevydanú skladbu s FKA Twigs, ako aj niektoré predchádzajúce single ako „New Rules", „One Kiss" a „ Electricity". Na podujatí sa zúčastnilo mnoho špeciálnych hostí, ako napríklad The Blessed Madonna, Angèle, Kylie Minogueová a Elton John.

Album *Future Nostalgia* bol v roku 2020 najviac streamovaným albumom ženskej umelkyne (a celkovo piatym) na Spotify.

Dňa 11. februára 2021 vydala singel s názvom „We're Good" spolu s *Future Nostalgia: The Moonlight Edition*. V apríli Berlin Music Video Awards zverejnili zoznam nominovaných na rok 2021 a Dua Lipa získala nomináciu za svoj videoklip k piesni „We're Good". Video je nominované medzi ďalšími deviatimi uchádzačmi v kategórii Najlepšie vizuálne efekty.

Diskografia
-----------

* *Dua Lipa* (2017)
* *Future Nostalgia* (2020)

Koncertné turné
---------------

Ako hlavný umelec
* Hotter Than Hell Tour (2016)
* US and Europe Tour (2017)

* The Self-Titled Tour (2017 – 2018)
* Future Nostalgia Tour (2021)

Ako predskokan
* Troye Sivan – Suburbia Tour (2016)
* Bruno Mars – 24K Magic World Tour (2017 – 2018)
* Coldplay – A Head Full of Dreams Tour (2017)

Referencie
----------

1. ↑  LEGRAND, Emmanuel. *Dua Lipa scoops Public Choice Award at the EBBAs* [online]. 12 January 2017, [cit. 2017-01-13]. Dostupné online.
2. ↑  YEUNG, Neil Z.. *Dua Lipa | Biography & History* [online].. Dostupné online. Archivované 2021-03-24 z originálu.
3. 1 2   *Global Press Kit* [online].. Dostupné online. Archivované 2020-07-09 z originálu.
4. 1 2 3 4  SAVAGE, Mark. *Dua Lipa: A pop star in waiting* [online]. 9 February 2016. Dostupné online. Archivované 2016-02-10 z originálu.
5. ↑  SNAPES, Laura. *Dua Lipa: 'You have to be made of steel to not let words get to you'* [online]. 3 April 2020. Dostupné online. Archivované 2020-04-03 z originálu.
6. ↑  NASH, Ed. *A Tale of Two Cities: Dua Lipa on her English and Kosovan roots* [online]. 2016-11-08. Dostupné online. (po anglicky)
7. ↑  BUTLER, Will. *Dua Lipa speaks on Brexit, Trump and her family history in new interview* [online]. 2018-04-15. Dostupné online. (po anglicky)
8. ↑  LAMONT, Tom. *Dua Lipa: ‘Pop has to be fun. You can’t get upset about every little thing’* [online]. 2018-04-15. Dostupné online. (po anglicky)
9. ↑   *Peja's ambassadors* [online]. 15 April 2017, [cit. 2021-05-01]. Dostupné online. Archivované 2021-04-28 z originálu.
10. ↑   *Dua Lipa’s Family: From Her Mum Anesa & Dad Dukagjin To Her Siblings* [online].. Dostupné online.
11. ↑   *Dua Lipa: 'You have to be made of steel not to let words get to you'* [online].. Dostupné online.
12. 1 2  BAJRAKTARI, Behare. *"Era" dhe "ODA": Rikthim, sukses, pasion!* [online]. 20 January 2011. Dostupné online. Archivované 2016-08-12 z originálu. (Albanian)
13. ↑  SOICHET, Aude. *How Dua Lipa went from aspiring singer to one of today's top global female pop stars* [online]. 10 October 2018. Dostupné online. Archivované 2018-10-11 z originálu.
14. 1 2  WALKER, Shaun. *Dua Lipa's father stages music festival for 'peace-loving' Kosovo* [online]. 5 August 2018. Dostupné online. Archivované 2018-08-05 z originálu.
15. 1 2  DAVIDSON, Amy. *Meet your new favourite popstar Dua Lipa - just don't call her the new Lana Del Rey* [online]. 11 December 2015. Dostupné online. Archivované 2019-03-19 z originálu.
16. ↑  FRASER, Holly. *Dua Lipa On Falling in Love With Music and Growing Up Fast* [online]. 26 October 2016. Dostupné online. Archivované 2016-10-31 z originálu.
17. ↑  MARTIN, Felicity. *The Realest It Gets: Dua Lipa* [online]. 3 February 2017. Dostupné online. Archivované 2017-02-03 z originálu.
18. 1 2 3  PEOPLES, Lindsay. *Dua Lipa Is the Anti–Pop Star* [online]. 27 April 2017. Dostupné online. Archivované 2017-09-26 z originálu.
19. ↑  CHAPMAN, Helen. *Dua Lipa's former school plays New Rules to pupils each morning* [online]. 30 November 2017. Dostupné online. Archivované 2018-06-13 z originálu.
20. ↑   *Londoner's Diary: How Shulman is filling the void left by Vogue* [online]. 5 December 2017, [cit. 2021-05-01]. Dostupné online. Archivované 2021-01-14 z originálu.
21. ↑  PARELES, Jon. *Dua Lipa Was Raised on Pop Bangers. Now She Writes Them.* [online]. 31 May 2017. Dostupné online. Archivované 2017-07-21 z originálu.
22. 1 2  NASH, Ed. *A Tale of Two Cities* [online]. 8 November 2016. Dostupné online. Archivované 2017-07-31 z originálu.
23. ↑  LEVY, Lauren. *Dua Lipa Is the Future of Pop Music* [online]. 9 April 2019. Dostupné online. Archivované 2019-04-11 z originálu.
24. ↑  COLLINS, Simon. *From Kosovo to the world, Dua Lipa is on the rise* [online]. 29 May 2017. Dostupné online. Archivované 2017-07-31 z originálu.
25. ↑  GODWIN, Richard. *Dua Lipa: meet pop's hottest property* [online]. 1 November 2017. Dostupné online. Archivované 2020-12-21 z originálu.
26. 1 2 3 4  SMYTH, David. *Dua Lipa talks about her teen years in Kosovo and why it's tough for new music artists to break through* [online]. 29 July 2016. Dostupné online. Archivované 2021-01-12 z originálu.
27. ↑  GONZALES, Erica. *Dua Lipa Recovered from a Rough Modeling Career to Become a Pop Sensation* [online]. 31 January 2017. Dostupné online. Archivované 2017-02-02 z originálu.
28. ↑  MORRIS, Alex. *Dua Lipa: Dancing in the Dark* [online]. 14 January 2021. Dostupné online. Archivované 2021-01-14 z originálu.
29. ↑  MURPHY, Lauren. *Watch: Turns out Dua Lipa appeared on an ad for The X Factor back in 2013* [online]. entertainment.ie, 30 August 2017. Dostupné online. Archivované 2019-03-20 z originálu.
30. ↑  CRAGG, Michael. *Dua Lipa – 'Future Nostalgia' review* [online]. 26 March 2020. Dostupné online. Archivované 2020-03-26 z originálu.
31. 1 2   *Breakthrough Artist Dua Lipa Lands First Number One Single in UK & Ireland with 'New Rules'* [online]. 18 August 2017. Dostupné online. Archivované 2017-08-26 z originálu.
32. 1 2  PAINE, Andre. *New ruler: Dua Lipa's debut album goes platinum* [online]. 23 July 2018. Dostupné online. Archivované 2018-10-29 z originálu.
33. 1 2  WEBER, Lindsey. *Meet Dua Lipa, a Restless Spirit with a Mighty Big Voice* [online]. 9 December 2015. Dostupné online. Archivované 2015-12-12 z originálu.
34. 1 2 3   *Artists have the best chance of success when they get things rolling themselves.* [online]. Music Business Worldwide. Dostupné online.
35. ↑   *Lana Del Rey's management have a new artist and she is amazing* [online]. Popjustice, 21 August 2015. Dostupné online.
36. ↑   *Discografie Dua Lipa* [online]. Ultratop. Dostupné online. (po flámsky)
37. ↑  Peaks in Australia:

	* All except noted:  *Discography Dua Lipa* [online].. Dostupné online.
	* "Blow Your Mind (Mwah)": RYAN, Gavin. *Australian Singles: The Chainsmokers and Halsey Spend Seven Weeks At No 1* [online]. Noise11, 26 September 2016. Dostupné online.
38. ↑  DAVIDSON, Amy b. *Meet your new favourite popstar Dua Lipa – just don't call her the new Lana Del Rey* [online]. 11 December 2015. Dostupné online.
39. ↑   *Dua Lipa Tickets* [online]. Livenation, 13 May 2016. Dostupné online.
40. 1 2 3   *Dua Lipa* [online]. Official Charts Company. Dostupné online.
41. 1 2   *Dua Lipa – Chart history: Hot 100* [online].. Šablóna:BillboardID/D/Šablóna:BillboardEncode/D/chart?f=379 Dostupné online.
42. ↑   *Dua Lipa – Chart history | Billboard* [online].. Dostupné online.
43. ↑   *Dua Lipa – Chart history | Billboard* [online].. Dostupné online.
44. ↑   *Watch Sean Paul Get Reflective With Dua Lipa in 'No Lie' Video: Exclusive* [online].. Dostupné online.
45. 1 2   *Official Singles Chart Top 100* [online]. Official Charts Company. Dostupné online.
46. ↑  THE FADER. *Dua Lipa – See in Blue (Documentary)* [online]. 20 December 2016. Dostupné online.
47. ↑   *Martin Garrix and Dua Lipa Drop New 'Scared to Be Lonely' Video: Watch* [online].. Dostupné online.
48. ↑  LIPUTAN6.COM. *Dua Lipa Hibur SCTV Music Awards 2017* [online]. 16 May 2017. Dostupné online. (po indonézsky)
49. ↑  LIPUTAN6.COM. *Artis Internasional Dua Lipa Ramaikan SCTV Music Awards 2017* [online]. 16 May 2017. Dostupné online. (po indonézsky)
50. ↑  SONIS, Rachel. *Dua Lipa Reveals Cover Art For Self-Titled Album* [online]. Idolator, 24 August 2016. Dostupné online.
51. ↑  COPSEY, Rob. *Dua Lipa's New Rules becomes the first solo female UK Number 1 single since Adele's Hello: 'This means a lot'* [online]. Official Charts Company, 18 August 2017. Dostupné online.
52. ↑  TRUST, Gary. *Ed Sheeran & Beyonce's 'Perfect' No. 1 on Hot 100, Camila Cabello's 'Havana' Back Up to No. 2* [online]. 8 January 2018. Dostupné online.
53. ↑  DALY, Rhian. *Dua Lipa pulls one of the biggest crowds at Glastonbury 2017 so far with hit-packed set* [online]. 23 June 2017. Dostupné online.
54. ↑   *Persembahan Dua Lipa untuk Para Korban Patah Hati di We The Fest 2017* [online]. 13 August 2017. Dostupné online.
55. ↑   .
56. ↑  Laura Snapes. *How Dua Lipa became the most streamed woman of 2017* [online]. 5 December 2017. Dostupné online.
57. ↑   *Official Singles Chart Top 100* [online]. Official Charts Company. Dostupné online.
58. 1 2   *Brit Awards 2018: The winners and nominees* [online]. BBC, 13 January 2018. Dostupné online.
59. ↑  "Dua Lipa has made BRIT awards history". *NME*. Retrieved 1 March 2018
60. ↑  SAVAGE, Mark. *Dua Lipa makes Brit Awards history* [online]. BBC, 13 January 2018. Dostupné online. Archivované 2018-12-09 z originálu.
61. ↑   EDM's Upcoming 18-Year-Old Star Reveals New Collab with Dua Lipa. *Your EDM*, 8 January 2018. Dostupné online [cit. 2018-01-20].
62. ↑  "Dua Lipa Is Starting Work On Her Second Album". MTV. Retrieved 1 March 2018
63. ↑   *iTunes – Music – One Kiss – Single by Calvin Harris, Dua Lipa* [online]. iTunes Store. Dostupné online.
64. ↑   *Calvin Harris and Dua Lipa depose Drake in UK chart* [online]. BBC, 13 May 2018. Dostupné online.
65. ↑   *Calvin Harris & Dua Lipa – One Kiss* [online]. discogs. Dostupné online.
66. ↑   Dua Lipa to Perform at UEFA Champions League Opening Ceremony: 'There'll Be a Whole Lot of Girl Power'. *Billboard*, 13 May 2018. Dostupné online.
67. ↑   *Diplo and Mark Ronson Debut Silk City, Confirm Dua Lipa Collab Is Coming – HipHop Magz* [online]. 23 May 2018, [cit. 2021-05-07]. Dostupné online. Archivované 2019-06-10 z originálu.
68. ↑   *Dua Lipa's new single co-written by Florence Welch and The xx* [online]. Official Charts Company, 17 July 2018. Dostupné online.
69. ↑   *Andrea Bocelli 'Si' Album to Feature Duets With Dua Lipa, Ed Sheeran & More* [online]. 20 September 2018. Dostupné online.
70. ↑  RAGURAMAN, Anjali. Dua Lipa and Martin Garrix share the stage at Singapore Grand Prix concert. *The StraitsTime*. Dostupné online [cit. 2018-10-19].
71. ↑   *Jaguar Remixes Dua Lipa and Invites Fans to Do the Same* [online]. Little Black Book, 3 October 2018. Dostupné online.
72. ↑  WHITE, Jack. Dua Lipa will release a super deluxe edition of her debut album featuring three new songs this October. *Official Charts*. Dostupné online [cit. 2018-10-25].
73. ↑   *Dua Lipa Announces BLACKPINK Collab 'Kiss And Make Up': Get The Details* [online].. Dostupné online.
74. ↑   '*Alita: Battle Angel' to Feature New Song by Dua Lipa* [online]. 18 December 2018. Dostupné online.
75. ↑   *Swan Song (From the Motion Picture "Alita: Battle Angel") - Single by Dua Lipa on iTunes* [online]. 24 January 2019. Dostupné online.
76. ↑  SHEFFIELD, Rob. *Dua Lipa's New Rules for 2019* [online]. 16 January 2019. Dostupné online.
77. ↑  SAVAGE, Mark. *Dua Lipa reveals nerves about new album* [online]. 5 July 2019. Dostupné online.
78. ↑  HANRA, Hanna. New Beauty Rules: Dua Lipa Is the Face of Yves Saint Laurent's Latest Fragrance. *Vogue*. Dostupné online [cit. 2019-10-24].
79. ↑  REILLY, Nick. *Dua Lipa announces 2020 UK arena tour and shares new album title* [online]. 2 December 2019. Dostupné online.
80. ↑   *Dua Lipa's New Song 'Don't Start Now' Will Drop Next Week* [online]. 24 October 2019. Dostupné online.
81. ↑  ALSTON, Trey. *Dua Lipa teaches self-confidence amid a disco hurricane on 'Future Nostalgia'* [online]. 13 December 2019. Dostupné online. Archivované 2019-12-13 z originálu.
82. ↑   *Dua Lipa is the UK's Number 1 with 'Don't Start Now'* [online]. 10 November 2019. Dostupné online. Archivované 2019-12-13 z originálu.
83. ↑  "Pop Songs Chart". *Billboard*. Retrieved 10 March 2020. (Week of 29 February 2020).
84. 1 2  Aniftos, Rania (30 January 2020). "Dua Lipa Gets 'Physical' in Energetic New Video: Watch". *Billboard*. Retrieved 8 February 2020.
85. ↑  "The Hot 100". *Billboard*. Retrieved 11 February 2020. (Week of 15 February 2020).
86. ↑   *Dua Lipa Emotionally Announces 'Future Nostalgia' Has A New Earlier Release Date* [online]. 23 March 2020. Dostupné online.
87. ↑  INC, Midwest Communications. *Dua Lipa bumps up album release date to this Friday; new track "Break My Heart" out Wednesday* [online]. [Cit. 2021-05-07]. Dostupné online. Archivované 2020-03-24 z originálu.
88. ↑   *5 Seconds Of Summer Are 'Calm' With Chart-Topping U.K. Debut* [online]. 3 April 2020. Dostupné online.
89. ↑   *Dua Lipa's 'Future Nostalgia' Is Racing to No. 1 In U.K.* [online]. 7 April 2020. Dostupné online.
90. ↑   *"I'm Always Like, 'OK, What's Next?'": The Unstoppable Rise Of Dua Lipa* [online]. 4 January 2021. Dostupné online.
91. ↑  BERLIN MUSIC VIDEO AWARDS. *Nominees 2020* [online]. 30 April 2021. Dostupné online.
92. ↑  PAULY, Alexandra. *Dua Lipa Named Evian Global Brand Ambassador* [online]. 12 August 2020. Dostupné online.
93. ↑  SPANOS, Brittany. *Dua Lipa Recruits Madonna, Missy Elliott for 'Levitating' remix* [online]. 13 August 2020. Dostupné online. Archivované 2020-08-13 z originálu.
94. ↑  COPSEY, Rob. *Dua Lipa announces delay to upcoming remix album* [online]. Official Charts Company, 11 August 2020, [cit. 2021-05-07]. Dostupné online. Archivované 2020-08-11 z originálu.
95. ↑  GALLAGHER, Alex. *Dua Lipa shares new 'Levitating' remix featuring DaBaby* [online]. 2 October 2020. Dostupné online.
96. ↑   *Angèle et Dua Lipa réunies pour un clip: le duo confirmé?* [online].. Dostupné online. (po francúzsky)
97. ↑   *Dua Lipa releases new single 'Fever' with Belgian singer Angèle* [online]. 30 October 2020. Dostupné online. (po anglicky)
98. ↑   *Dua Lipa - Future Nostalgia (French Edition) | FNAC* [online].. Dostupné online.
99. ↑  BUKSBAUM, Sydney. *Miley Cyrus and Dua Lipa Take a Sexy, Bloody Road Trip in 'Prisoner' Music Video* [online]. 20 November 2020. Dostupné online.
100. ↑   *Bruce Springsteen, Morgan Wallen, Dua Lipa to Perform on 'Saturday Night Live'* [online]. 25 November 2020. Dostupné online.
101. ↑  HUSSEY, Allison. *Dua Lipa's Studio 2054 Livestream: Here's What Happened* [online]. 28 November 2020. Dostupné online.
102. ↑  FEKADU, Mesfin. *Bad Bunny is Spotify's most-streamed artist of 2020* [online]. 1 December 2020. Dostupné online.
103. ↑   *Dua Lipa Announces New Song 'We're Good'* [online]. 3 February 2021. Dostupné online.
104. ↑   *Future Nostalgia (The Moonlight Edition) by Dua Lipa* [online]. Apple Music (GB). Dostupné online.
105. ↑  BERLIN MUSIC VIDEO AWARDS. *2021 Nominees* [online]. 30 April 2021, [cit. 2021-05-07]. Dostupné online. Archivované 2021-04-05 z originálu.

Zdroj
-----

*Tento článok je čiastočný alebo úplný preklad článku Dua Lipa na anglickej Wikipédii (číslo revízie nebolo určené).*

Autoritné údaje: * BnF: 17701352n
* GND: 1098319133
* ISNI: 0000000462998427
* LCCN: no2017086477
* NK ČR: osa2018976848
* VIAF: 4146217793009142272
* WorldCat: lccn-no2017086477